22. ΑΝΑΓΚ. ΝΟΜΟΣ υπ’ αριθ. 416 της 19/22 Ιουν. 1945 (ΦΕΚ Α΄ 160) Περί συμπληρώσεως του Α.Ν. 833/1937 «περί Στελέχους Εφέδρων Αξιωματικών και άλλων διατάξεων. ΄Αρθρ.1.-(Κατηργήθη δια της παρ. 2 Α.Ν. 800/ 1945). ΄Αρθρ.2.-΄Εφεδροι εκ μονίμων αξιωματικοί και ανθυπασπισταί καλούμενοι εκ της εφεδρείας εις τας τάξεις του Στρατού, τότε μόνον καλούνται με τον βαθμόν ον εν τη αποστρατεία απέκτησαν, όταν εις τον βαθμόν τούτον έχουσι προαχθή εν ενεργεία νεώτεροί των. Εφ’ όσον δεν συντρέχει η προϋπόθεσις αύτη ούτοι καλούνται με τον βαθμόν ον εν ενεργεία έφερον προ της εκ του Στρατεύματος εξόδου των. ΄Αρθρ.3.΄Εφεδροι εκ μονίμων αξιωματικοί και ανθυπασπισταί, ανακληθέντες και υπηρετήσαντες εις τον Στρατόν χωρίς να έχη δια τούτους εκδοθή η υπό του Νόμ. 630/43 προβλεπομένη απόφασις του αρμοδίου Υπουργού εκ παραδρομής της υπηρεσίας, θεωρούνται ανακληθέντες βάσει των διατάξεων του Νόμου τούτου αφ’ ης ανέλαβον υπηρεσίαν και ακολουθούσι την τύχην των εις την αυτήν κατηγορίαν υπαγομένων συναδέλφων των. ΄Αρθρ.4.-(Μεταβατική διάταξις). ΄Αρθρ.5.-1.Ο παρών Νόμος ισχύει από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα συνερχομένην. 2.Ο Α.Ν. 178/1945 «περί συμπληρώσεως του Α.Ν. 833/1937 «περί στελέχους εφέδρων αξιωματικών, καταργείται αφ’ ης ίσχυσεν. 